***ПРОЕКТ НА* ДОГОВОР**

**за периодични доставки на медицински консумативи**

Днес, ...........................г, в гр. Варна се сключи настоящия договор между:

**„Специализирана болница по акушерство и гинекология за активно лечение Проф.д-р Димитър Стаматов – Варна” ЕООД,** със седалище и адрес на управление: гр. Варна, бул. „Цар Освободител“ № 150, вписано в Търговския регистър към Агенция по вписванията с **ЕИК 000090065**, представлявано от Управителя проф. Емил Георгиев Ковачев, с главен счетоводител Мария Христова Бакърджиева, наричано за краткост **ВЪЗЛОЖИТЕЛ**, от една страна,

и

**[*Наименование на изпълнителя*]**, със седалище и адрес на управление: ........................................[*седалище и адрес на управление на изпълнителя*], .........................................

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*да се попълни приложимото според случая*],представляван/а/о от ............................................................... [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112 от Закона за обществените поръчки („**ЗОП**“) и Решение № ........... на ВЪЗЛОЖИТЕЛЯ за определяне на изпълнител на обществена поръчка с предмет: **"Периодични доставки на медицински консумативи за нуждите на СБАГАЛ Проф.д-р Д. Стаматов-Варна ЕООД - гр. Варна за период от 24 месеца - договаряне без предварително обявление на основание чл. 79 ал. 1 т. 1 от ЗОП"**, се сключи този договор („**Договора**/**Договорът**“) за възлагане на обществената поръчка при следните условия:

1. **ПРЕДМЕТ НА ДОГОВОРА**

**Член 1. Предмет**

(1.1) Възложителят възлага, а Изпълнителят приема да извършва периодични доставки на медицински консумативи, („**Консумативи/те**“) за нуждите на СБАГАЛ Проф. д-р Д. Стаматов-Варна ЕООД, които ще се описват по количество, вид и стойност в отделна писмена заявка, изготвена от Възложителя, съгласно спецификацията към настоящия договор, съдържаща всички условия и параметри от Предложението за изпълнение на поръчката и Ценовото предложение, представени от Изпълнителя в процедурата по обществената поръчка по отношение на обособените позиции, за които същият е определен за изпълнител /наричана по-долу за краткост "спецификацията"-Приложение № 1/ и съставляващи неразделна част от този договор.

(1.2) Доставките се извършват периодично, по заявка на Възложителя. Възложителят е задължен да приеме и заплати само количествата и видовете, които е заявил и които са доставени при условията на настоящия Договор. Възложителят не е длъжен да заяви всички видове и количества по Приложение № 1.

1. **ЦЕНИ И НАЧИН НА ПЛАЩАНЕ**

**Член 2. Цена**

(2.1) Общата прогнозна стойност на доставките, предмет на Договора е в размер на .................. (.......................................) лева без ДДС, съответно .................. (.......................................) лева с ДДС.

(2.2) Доставените Консумативи се заплащат по единична цена за всеки Консуматив с включен ДДС, в зависимост от доставените количества, съгласно Приложение № 1 към настоящия Договор. Цената, която Възложителят се задължава да заплаща на Изпълнителя за извършените доставки на Консумативите, е крайната доставна цена с ДДС и включва всички разходи за доставка на Консумативите на Изпълнителя, включително, но не само – стойността на Консумативите, транспортни разходи, застраховки, данъци, такси и други. Посочените в настоящия Договор единични цени остават непроменени за срока на действието му.

**Член 3. Начин на плащане**

(3.1) Заплащането на всяка доставка се извършва на база на документ, приемо - предавателен протокол за доставка, подписан от оправомощени представители на Страните и съдържащ видовете, количеството на доставените Консумативи, тяхната единична и обща цена, както и издадена фактура, съдържаща данни за доставката, както и всички необходими законови реквизити.

(3.2) Заплащането се извършва в български лева по банков път в срок до 30 (тридесет) календарни дни считано от кумулативното наличие на следните условия: получаване на документите, описани в алинея 3.1. и получено от лечебното заведение плащане от страна на НЗОК на медицинските дейности, извършени през месеца, в който медицинските консумативи са били доставени от Изпълнителя.

(3.3) Плащанията се извършват в български лева, с платежно нареждане по следната банкова сметка, посочена от Изпълнителя:........................................................................................ Изпълнителят е длъжен да уведомява писмено Възложителя за всички последващи промени на банковата му сметка в срок до 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

(3.4) За дата на плащането се счита датата на заверяване на банковата сметка на Изпълнителя със съответната дължима сума.

1. **СРОКОВЕ**

**Член 4.**

(4.1) Настоящият Договор влиза в сила от датата на подписването му и е със срок на действие 24 (двадесет и четири) месеца.

(4.2) Изпълнителят е длъжен да доставя заявените Консумативи в срок от 24 (двадесет и четири) часа от получаването на заявката на Възложителя.

(4.3) В случай на обективна невъзможност за изпълнение на доставката в срок, ИЗПЪЛНИТЕЛЯТ е длъжен в срок до 24 (двадесет и четири) часа, считано от получаването на заявката, писмено да съобщи на ВЪЗЛОЖИТЕЛЯ за закъснението, за причините, довели до закъснението, и за възможностите и срока на доставка.

(4.4) В случай че Изпълнителят е извършил уведомлението по предходната алинея и между страните се постигне писмено споразумение за удължаване срока на доставката, то при точното доставяне съобразно новия срок, Изпълнителят не дължи обезщетение за забавата.

(4.5) В случай че в хипотезата на предходната алинея не се постигне споразумение между страните за отлагане на доставката, Възложителят има право да се снабди с поръчаните Консумативи от друг доставчик, за което Изпълнителят няма право на никакви претенции и последният дължи на Възложителя разликата между по-високата цена на заместващия Консуматив и цената, определена по реда на 2.2. от настоящия договор, установена със съответните счетоводни документи.

(4.6) В случай че Изпълнителят не извърши уведомлението по реда на 4.3. и не изпълни точно доставката, той дължи на Възложителя неустойка в размер на стойността на неизпълнената заявка.

1. **МЯСТО И УСЛОВИЯ НА ДОСТАВКА**

**Член 5.**

(5.1) Мястото на доставка е Болнична аптека на СБАГАЛ Проф. д-р Д. Стаматов-Варна ЕООД, находяща се на адрес: гр. Варна, бул. „Цар Освободител“ № 150. Доставката на Консумативите до мястото на доставка се осъществява от Изпълнителя с транспорт, отговарящ на всички нормативни, технически и технологични изисквания за доставка на съответния вид Консумативи, предмет на доставка.

(5.2) Доставяните Консумативи следва:

1. да отговарят на нормативно установените изисквания за качество по европейските стандарти, да са опаковани, със съответната маркировка за производител и партидни номера. Маркировката следва да е на всеки кашон, съответно - на всяка опаковка.
2. да са опаковани по начин, който да ги запазва от всякакви повреди, дължащи се на атмосферни условия и транспорт.
3. доставяните медицински консумативи, представляващи медицински изделия, следва да са с нанесена "СЕ" маркировка в съответствие с изискванията на чл. 15 от ЗМИ, да са с нанесен партиден/сериен номер върху опаковките, когато е приложимо; да са с нанесен идентификационен номер на нотифицирания орган по чл. 63, ал. 4 от ЗМИ, когато процедурите, определени в наредбите по чл. 18 ЗМИ, изискват нанасянето му; да са с нанесени наименование и адрес на управление на производителя и/или упълномощения представител и вносителя; да са придружени от инструкция за употреба, с изключение на изделията, за които това не е предвидено в ЗМИ.

(5.3) Към датата на доставка Консумативите следва да бъдат с остатъчен срок на годност не по-малък от 75% от обявения от производителя /за тези медицински консумативи, които имат срок на годност/, освен в случаите, когато е постигнато изрично писмено споразумение между страните за това.

(5.4) Доставките на Консумативите се извършват след писмена заявка от страна на Възложителя. Заявката следва да се предостави в писмена форма по електронен път/факс/електронна поща/ на представител на Изпълнителя и да съдържа подробно описание на заявените Консумативи, техните количества и цени по договор. Изпълнителят уведомява Възложителя предварително и своевременно за часа на планираното пристигане на доставката, за да може той да вземе необходимите мерки за прибирането и складирането ѝ.

(5.5) Всяка доставка се удостоверява с подписване в два екземпляра на двустранен приемо- предавателен протокол за доставка от Страните или техни упълномощени представители, след проверка за съответствието на доставката с изискванията на настоящия Договор и съответствието на Консумативите с Приложение № 1, както и с направената заявка.

(5.6) При констатиране на частично или цялостно несъответствие на доставените Консумативи съобразно алинея (5.7) от този Договор, Възложителят има право да откаже да подпише документа, удостоверяващ доставката, както и да откаже изцяло или частично да приеме доставката. В тези случаи, Страните подписват **констативен протокол**, в който се описват констатираните недостатъци, липси и/или несъответствия, дефинирани в алинея (5.7) по-долу („**Несъответствия**“) и се посочва срокът, в който същите ще бъдат отстранени по реда, посочен в настоящия Договор. След отстраняване на Несъответствията Страните подписват двустранен документ, удостоверяващ приемането на стоката.

(5.7) Възложителят има право на рекламации пред Изпълнителя за:

1. несъответствие на доставените Консумативи със заявеното/договореното количество и/или със заявения/договорен вид;
2. несъответствието на доставените Консумативи с Приложение № 1;
3. несъответствие на срока на годност на Консумативите с изискванията на настоящия Договор;
4. нарушена цялост на опаковката на доставяните Консумативи.

(5.8) Рекламации за явни Несъответствия, съгласно алинея (5.7) на доставката с Приложение № 1 се отбелязват в констативния протокол по алинея (5.6). Рекламации за скрити Несъответствия се правят при откриването им, като Възложителят е длъжен да уведоми писмено Изпълнителя незабавно при констатирането им. В рекламациите се посочва номерът на Договора, документът, с който е удостоверено приемането на стоките, точното количество на получените Консумативи, основанието за рекламация и конкретното искане на Възложителя.

(5.9) (i) Рекламация относно явни Несъответствия на доставените Консумативи със заявеното/договореното количество и/или със заявения/договорен вид и/или Несъответствие на срока на годност на Консумативите с изискванията на настоящия Договор, както и Несъответствия, свързани с нарушена цялост на опаковката на Консумативите се вписват в констативния протокол по алинея (5.6) и са обвързващи за Изпълнителя.

(ii) При рекламации относно скрити Несъответствия на доставените Консумативи с Приложение № 1, Изпълнителят изпраща свой представител за констатиране на скритите несъответствия в срок от 3 (три) дни от уведомяването. Несъответствията се отразяват в констативния протокол по алинея (5.6), подписан от представители на Страните, като при отказ за изпращане на представител от Изпълнителя, или отказ на представителя на Изпълнителя да подпише протокола, Възложителят изпраща протокол, подписан от негов представител, на Изпълнителя, който е обвързващ за последния.

(5.10) При Несъответствия на доставените Консумативи с изискванията на Договора, констатирани по реда на предходните алинеи, Изпълнителят заменя несъответстващите Консумативи с нови, съответно допълва доставката в срок от 24 (двадесет и четири) часа от подписване на съответния протокол от Страните.

(5.11) В случаите на Несъответствия, посочени в констативния протокол по член (5.6), Възложителят дължи заплащане на цената на съответната доставка, по отношение на която същите са констатирани, само след отстраняването им, по предвидения в Договора ред, и подписването на документ, удостоверяващ приемането на стоката и при другите условия на настоящия Договор.

(5.12) Възложителят не носи отговорност за погиване на доставени количества, надвишаващи заявените, като същите се връщат на Изпълнителя, за негова сметка. В хипотезата на алинея (5.9), точка (ii), Възложителят има право да прихване цената на Несъответстващите Консумативи срещу цената на Консумативите, предмет на следващата доставка на Изпълнителя.

(5.13) Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя или упълномощени от тях представители.

**Член 6.**

Собствеността и рискът от случайно повреждане или погиване на Консумативите, предмет на доставка, преминават от Изпълнителя върху Възложителя от датата на приемането им, вписана в документа, удостоверяващ приемането на стоката (Приемо - предавателен протокол за доставка).

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Член 7.**

(7.1) Изпълнителят се задължава да доставя Консумативите, предмет на настоящия Договор, отговарящи на изискванията на Договора, както и на условията на Техническото предложение на Изпълнителя и на Техническата спецификация на Възложителя по единични цени, посочени в Ценовото предложение на Изпълнителя.

(7.2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(7.3) Изпълнителят се задължава да изпълнява в договорения срок заявките на Възложителя. При невъзможност за доставяне на определените Консумативи или количества по получената заявка, незабавно писмено да уведоми Възложителя за отказа за доставка. При системен отказ на Изпълнителя (повече от 3 пъти в рамките на един месец) да изпълни направена заявка, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, включително да усвои сумата по предоставената гаранция. В случай че Изпълнителят не изпълни три заявки по отношение на определен вид Консумативи /номенклатурна единица/, Възложителят може да прекрати договора за тази номенклатурна единица с писмено уведомление, отправено до Изпълнителя.

(7.4) Изпълнителят е длъжен да извършва транспортирането на Консумативите за своя сметка и с транспортни средства, които отговарят на всички нормативни изисквания за превоз на Консумативи от съответния вид (ако е приложимо).

(7.5) Изпълнителят е длъжен да приема и урежда по уговорения ред надлежно предявените от Възложителя рекламации по реда на настоящия Договор.

(7.6) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(7.7) Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител, Изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788). (ако е приложимо)

(7.8) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.

(7.9) Изпълнителят се задължава да подпише лично или чрез надлежно упълномощени представители протокола/документа за доставка и/или констативните протоколи, както и другите документи, съпътстващи доставката и/или предвидени в настоящия Договор. При отказ на Изпълнителя или на упълномощено от него лице да подпише протокол, предвиден в този договор, Възложителят изпраща на Изпълнителя констативен протокол, подписан от свой представител, който е обвързващ за Изпълнителя. Констатации относно Несъответствието/съответствието на доставените Консумативи с Приложение № 1 се вписват в протокола.

(7.10) Изпълнителят носи отговорност за съответствието на доставените Консумативи с изискванията на Техническата спецификация и всички останали изисквания по този Договор и е длъжен да обезщети всички вреди, нанесени на Възложителя и/или трети лица от Несъответстващи Консумативи.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Член 8.**

(8.1) Възложителят се задължава да заплаща цената на доставените Консумативи, съгласно условията и по начина, посочен в настоящия Договор.

(8.2) Възложителят се задължава да приеме доставката на Консумативите, предмет на доставка, по реда на член 5, ако отговарят на договорените изисквания.

(8.3) Възложителят осигурява свои представители, които да приемат доставките в договореното време.

(8.4) Възложителят има право да иска от Изпълнителя да изпълнява доставката на Консумативите до посоченото в алинея (5.1) от Договора място на доставка, в срок и без отклонения от договорените изисквания.

(8.5) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(8.6) Възложителят има право на рекламация на доставените по Договора Консумативи, при условията посочени в настоящия Договор.

(8.7) Възложителят има право да изисква от Изпълнителя замяната на несъответстващи с изискванията на Договора Консумативи, в сроковете, определени в член (5.10) от този Договор.

(8.8) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати частично или изцяло договорената цена.

(8.9) Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители. (ако е приложимо)

(8.10) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

1. **ГАРАНЦИЯ ЗА ИЗПЪЛНЕНИЕ**

**Член 9. Видове гаранции, размер и форма на гаранциите**

(9.1) Видове и размер на гаранциите

(9.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 5 % (пет процента) от стойността на Договора без ДДС по алинея (2.1) или сумата от ..................... (....................................);

(9.1.2) Изпълнителят представя документи за внесена гаранция за изпълнение на Договора към датата на сключването му.

(9.2) Форма на гаранциите

Изпълнителят избира формата на гаранцията измежду една от следните:

1. парична сума внесена по банковата сметка на Възложителя; или
2. банкова гаранция; или
3. застраховка, която обезпечава изпълнението чрез покритие на отговорността на Изпълнителя.

**Член 10. Изисквания по отношение на гаранциите**

(10.1) Когато гаранцията се представя във вид на парична сума, тя се внася по следната банкова сметка на Възложителя: IBAN: ......................................., BIC: ................................. при ................................................. Всички банкови разходи, свързани с преводите на сумата са за сметка на Изпълнителя;

(10.2) Когато Изпълнителят представя **банкова гаранция,** се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора, плюс 10 (десет) дни.

(10.2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията, независимо от направените възражения и защита, възникващи във връзка с основните задължения.

(10.2.2) Всички банкови разходи, такси, комисионни и други плащания, свързани с обслужването на превода на гаранцията, включително при нейното възстановяване, са за сметка на Изпълнителя.

(10.3) **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 10 (десет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличие на основание за това, са за сметка на Изпълнителя.

**Член 11. Задържане и освобождаване на гаранциите**

(11.1) Възложителят освобождава гаранцията за изпълнение на Договора в срок от 10 (десет) дни, след изтичане на срока на настоящия Договор, посочен в алинея (4.1).

(11.2) Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея/изцяло в срока и при условията на алинея (11.1).

(11.3) Възложителят не дължи лихви върху сумите по предоставените гаранции, независимо от формата, под която са предоставени.

(11.4) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.

(11.5) Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да усвои от гаранцията за изпълнение суми, покриващи отговорността на Изпълнителя за неизпълнението. В допълнение към горното, Страните изрично се споразумяват, че:

(11.5.1) Възложителят има право да задържи гаранцията в пълен размер при системен (три или повече пъти в рамките на един месец) отказ от страна на Изпълнителя за доставка на заявени от Възложителя Консумативи; и/или при системно (три или повече пъти в рамките на един месец) Несъответствие на доставените Консумативи с договорените изисквания; както и че

(11.5.2) При неизпълнение на задължения на Изпълнителя за отстраняване на явни и/или скрити Несъответствия, установени по предвидения в Договора ред, в договорения срок, както и отказ за доставка на заявени Консумативи, Възложителят има право да задържи от гаранцията за изпълнение суми, на стойност съответно на Несъответстващите Консумативи или на Консумативите, чиято доставка е отказана.

(11.6) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

(11.7) В случай на задържане от Възложителя на суми от гаранциите, Изпълнителят е длъжен в срок до 7 (седем) дни да допълни съответната гаранция до размера ѝ, уговорен в алинея (9.1), като внесе задържаната от Възложителя сума по сметка на Възложителя, или учреди банкова гаранция за сума в размер на задържаната или да застрахова отговорността си до размера в алинея (9.1).

1. **НЕУСТОЙКИ**

**Член 12.**

(12.1) При забавено изпълнение на задължения по Договора от страна на Изпълнителя, същият заплаща на Възложителя неустойка в размер на 0,2 % (нула цяло и два процента) от стойността на Консумативите, чиято доставка е забавена, или по отношение на които не са отстранени констатираните Несъответствия в договорения срок, за всеки просрочен ден, но не повече от 5 % (пет процента) от цената на Консумативите, за която се отнася забавата.

(12.2) При забава на доставка от страна на Изпълнителя, или забава на Изпълнителя да отстрани констатирани Несъответствия, продължила повече от 3 (три) дни, Възложителят има право да прекрати настоящия Договор, като даде на Изпълнителя минимум двудневен срок за изпълнение. В този случай Възложителят има право на неустойка равна на 5 % (пет процента) от разликата между прогнозната стойност на Договора по алинея 2.1 и цената на извършените доставки в изпълнение на Договора.

(12.3) В случай на 3 (три) и повече рекламации в рамките на един месец, чиято основателност е установена по предвидения в Договора ред, Възложителят има право да прекрати Договора едностранно, както и на неустойка равна на 5 % (пет процента) от разликата между прогнозната стойност на Договора по алинея 2.1 и цената на извършените доставки в изпълнение на Договора.

(12.4) При прекратяване на настоящия Договор от Възложителя на някое от основанията по алинея (16.2), точки (i) или (ii) и 16.3 Възложителят има право да получи неустойка в размер на сумата по гаранцията за изпълнение на Договора, включително да усвои сумите по предоставените гаранции.

(12.5) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

(12.6) Неустойките се заплащат незабавно, при поискване от Възложителя, по следната банкова сметка IBAN: ........................................, BIC: ................................ при ..................................... В случай че банковата сметка на Възложителя не е заверена със сумата на неустойката в срок от 10 (десет) дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

1. **ПОДИЗПЪЛНИТЕЛИ**

**Член 13.**

(13.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(13.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(13.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(13.4) Независимо от използването на подизпълнители, отговорността за изпълнение на настоящия Договор е на Изпълнителя.

(13.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Член 14.**

При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Член 15.**

(15.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя, в сроковете и въз основа на документите, посочени в чл. 3.

(15.2) Разплащанията по ал. (15.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(15.3) Към искането по ал. (15.2) Изпълнителят предоставя становище, от което да е видно дали оспорва плащанията или част от тях като недължими.

(15.4) Възложителят има право да откаже плащане по ал. (15.2), когато искането за плащане е оспорено, до момента на отстраняване на причината за отказа. ] (ако е приложимо)

1. **УСЛОВИЯ ЗА ПРЕКРАТЯВАНЕ НА ДОГОВОРА**

**Член 16.**

(16.1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
4. При настъпване на невиновна невъзможност за изпълнение – непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 7 (седем) дни;

(16.2) Възложителят може да прекрати едностранно настоящия Договор:

1. при системни (три или повече пъти) в рамките на 1 (един) месец:(а) забавяне на доставка на Консумативи; и/или (б) забавяне или отказ за отстраняване на Несъответствия на Консумативи, констатирани по реда на Договора; и/или (в) отказ за извършване на доставка; и/или (г) доставки на Консумативи с Несъответствия с изискванията на Договора, констатирани по реда на Договора;
2. в случай че Изпълнителят използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

(16.3) В случай че Изпълнителят не изпълни три заявки по отношение на определена номенклатурна единица, Възложителят може да прекрати едностранно договора за тази номенклатурна единица с писмено уведомление, отправено до Изпълнителя.

(16.4) ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП, като в този случай размерът на дължимото обезщетение е 1% (едно на сто) от внесената гаранция за изпълнение на договора, но не повече от 3000 (три хиляди) лв.

(16.5) Прекратяването влиза в сила след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

**Член 17.**

Настоящият договор може да бъде изменен при условията на чл. 116 от ЗОП, в случаите, когато в срока на действие на договора се породи необходимост от закупуването на медицински консумативи от Спецификацията - Приложение № 1 към договора, което ще доведе до надхвърляне на първоначално определеното прогнозно количество за съответната номенклатурна единица/обособена позиция. В този случай Възложителят има право съобразно фактическите си потребности и/или при отпаднала необходимост да се откаже/да не заявява дадени видове медицински консумативи, както и да заявява доставката на един вид /номенклатура/ медицински консуматив за сметка на друг вид /номенклатура/ от Спецификацията - Приложение № 1, като това няма да доведе до промяна в предмета на общестеваната поръчка, както и няма да надхвърли стойността на настоящия договор

1. **НЕПРЕОДОЛИМА СИЛА**

**Член 18.**

(18.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(18.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(18.3) Докато трае непреодолимата сила, изпълнението на задължението се спира.

(18.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **КОНФИДЕНЦИАЛНОСТ (ако е приложимо)**

**Член 19.**

(19.1) Страните се съгласяват да третират като конфиденциална следната информация, получена при и по повод изпълнението на Договора: .......................................................................................................

(19.2) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

1. **ДОПЪЛНИТЕЛНИРАЗПОРЕДБИ**

**Член 20.**

За всички неуредени в настоящия Договор въпроси се прилага действащото българско законодателство.

**Член 21.**

(21.1) Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

.......................................... ..........................................

Телефон .................................. Телефон: ..................................

Email: ...................................... Email: ......................................

(21.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(21.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(21.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 21 се считат за валидно изпратени и получени от другата Страна.

(21.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните.

**Член 22.**

Изпълнителят няма право да прехвърля задълженията си, произтичащи от този договор на трети лица. В случай че Изпълнителят прехвърли свое задължение, произтичащо от настоящия договор, Възложителят има право да задържи за себе си дадената за изпълнение на договора гаранция.

**Член 23.**

(23.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на горепосочените адреси за кореспонденция покана за преговори с посочване на дата, час и място за провеждането им.

(23.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 24.**

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Член 25.**

При подписването на настоящия Договор се представиха следните документи:

..............................................................

Неразделна част от настоящия Договор е *Приложение № 1* - Техническа спецификация, съдържаща количество, вид, единична цена и обща стойност на медицинските консумативи, както и всички условия и параметри от Предложението за изпълнение на поръчката и Ценовото предложение, представени от Изпълнителя в процедурата по обществената поръчка по отношение на обособените позиции, за които същият е определен за изпълнител.

Настоящият Договор се подписа в 3 (три) еднообразни екземпляра – два за Възложителя и един за Изпълнителя.

За ВЪЗЛОЖИТЕЛЯ: ...................................... За ИЗПЪЛНИТЕЛЯ: ......................................

проф. Емил Ковачев, д.м.н., Управител .....………………………..……………

Главен Счетоводител: ......................................

Мария Бакърджиева